સંદિપ કહે ત્યાં તેમને ટ્રક ઉભી રાખવાની હતી અને ત્યાર બાદ જેને દારૂ આપવાનો હતો તે વ્યક્તિ દારૂ મેળવી લેવાનો હતો. આમ, પ્રાથમિક તપાસમાં ફોનના કારણે આરોપીઓની ઓળખ થતી હોઈ ટ્રક જી.પી.એસ.થી ઓપરેટ કરવામાં આવતી હોવાની એક નવી એમ.ઓ. પોલીસ તપાસમાં સપાટી પર આવી હતી.તેમજ ઝડપાયેલા બન્ને આરોપી તેમજ દારૂ મોકલનાર શખ્સનું નામ પણ સંદિપ હોવાનું ખૂલવા પામ્યું હતું. આજે બન્ને આરોપીને અદાલત સમક્ષ રજૂ કરી તપાસ અધિકારીએ રિમાન્ડની માંગણી કરતાં રજૂઆત કરી હતી કે, દારૂ મોકલનાર તેમજ ટ્રકના માલિકની તપાસ કરવાની છે. આરોપીના ફોનની કોલ ડિટેઇલ મેળવવાની છે. આરોપીઓ અગાઉ કેટલી વખત દારૂ લઇને આવ્યા છે તેમજ દારૂ કોને આપવાનો હતો તેની તપાસ કરવાની છે. જ્યુ.મેજિ.એ બન્ને આરોપીના ત્રણ દિવસના રિમાન્ડ મંજૂર કર્યા હતા.